**Molėtų rajono savivaldybės taryba**

**SPRENDIMAS**

**Dėl MOLĖTŲ RAJONO SAVIVALDYBĖS INDIVIDUALIŲ NUOTEKŲ VALYMO ĮRENGINIŲ STATYBOS IŠLAIDŲ DALINIO KOMPENSAVIMO TVARKOS APRAŠo patvirtinimo**

2021 m. kovo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 28, 30, 36 punktais, 16 straipsnio 4 dalimi, 18 straipsnio 1 dalimi, Lietuvos Respublikos geriamojo vandens tiekimo ir nuotekų tvarkymo įstatymu, Nuotekų tvarkymo reglamentu, patvirtintu Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl Nuotekų tvarkymo reglamento patvirtinimo“, įgyvendindama Molėtų rajono savivaldybės 2018–2024 metų strateginio plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3 „Dėl Molėtų rajono savivaldybės 2018–2024 metų strateginio plėtros plano patvirtinimo“, III prioriteto „Infrastruktūra, užtikrinanti kokybišką, saugią ir patogią gyvenimo aplinką“ 3.3 tikslo „Darni rajonų teritorijų plėtra, kokybiška gyvenamoji aplinka“ 3.3.1 uždavinį „Gerinti aplinkos kokybę, įgyvendinti prevencines aplinkosaugos priemones“,

 Molėtų rajono savivaldybės taryba n u s p r e n d ž i a:

1. Patvirtinti Molėtų rajono savivaldybės individualių nuotekų valymo įrenginių statybos išlaidų dalinio kompensavimo tvarkos aprašą (pridedama).
2. Pripažinti netekusiu galios Molėtų rajono savivaldybės tarybos 2020 m. balandžio 30 d. sprendimą Nr. B1-97 „Dėl Molėtų rajono savivaldybės individualių nuotekų valymo įrenginių įrengimo dalinio kompensavimo tvarkos aprašo patvirtinimo“ su visais pakeitimais ir papildymais.

Savivaldybės meras